Награди Оскар (18-а церемония)
Осемнадесетата церемония по връчване на филмовите награди „Оскар“ се провежда на 7 март 1946 година в Китайския театър на импресариото Сид Грауман в Лос Анджелис, Калифорния. На нея се връчват призове за най-добри постижения във филмовото изкуство за предходната 1945 година. Събитието има двама водещи, филмовата звезда Джеймс Стюарт заедно с комедианта Боб Хоуп, негово пето водене на представлението.